CNN/NBC: Mann identifisert som mulig selvmordsbomber
Politiet har bekreftet at de etterforsker eksplosjonen som et mulig terrorangrep, men har vært tilbakeholdne med detaljer. Både Reuters og NBC News siterer imidlertid anonyme, amerikanske tjenestemenn på at britisk politi mistenker at en selvmordsbomber står bak eksplosjonen som drepte minst 19 personer. Få oversikt: Dette vet vi om eksplosjonen Ifølge en amerikansk tjenestemann CNN har vært i kontakt med er en selvmordsbomber den «sannsynlige» årsaken. Ifølge CNN har politiet identifisert en mann på åstedet som de mener kan være selvmordsbomberen, men dette er ikke bekreftet. Også NBC News siterer anonyme kilder på at politiet har en foreløpig identifikasjon. Den amerikanske artisten Ariana Grande hadde akkurat gått av scenen da en rekke øyevitner meldte om ett eller flere «kraftige smell» på Manchester Arena ved 22.30-tiden. Norske Jan (37): – Én skrek og så begynte alle å løpe En BBC-journalist som har snakket med ambulansepersonell sier at de skadede hadde granatsplint-lignende skader, men dette er ikke bekreftet.
Flere amerikanske medier skriver at politiet mistenker at en selvmordsbomber står bak eksplosjonen i Manchester.